open-index/open-wikipedia-markdown huggingface dataset:
Σπυρίδων Μάναρης

Ο **Σπυρίδων Μάναρης** ήταν αξιόλογος μαθηματικός, από τους πρώτους του νεοσύστατου Βασιλείου της Ελλάδος. Γεννήθηκε στα Ιωάννινα το 1805. Μετέβη στην Κέρκυρα όπου και εκπαιδεύτηκε με δαπάνες του Άγγλου Αρμοστή στην Ιόνιο Ακαδημία της Κέρκυρας όπου μετά το πέρας των σπουδών του διορίσθηκε το 1830 καθηγητής των μαθηματικών στη Λευκάδα. Από το 1842 μέχρι το 1846 διεύθυνε το Σχολείο της Ιθάκης και στη συνέχεια δίδαξε στο λεγόμενο "Δευτερεύον Σχολείο" της Κέρκυρας.

Από το 1852 διετέλεσε γυμνασιάρχης της Ζωσιμαίας Σχολής των Ιωαννίνων επί 34 συνεχή χρόνια. Πέθανε το 1886  στη γενέτειρά του. Σημαντικότερα των έργων του είναι: "Άλγεβρα", "Αριθμητική", "Γεωμετρία", "Τριγωνομετρία" και "Κοσμογραφία". Τα δύο πρώτα έτυχαν πολλών εκδόσεων.

## Πηγές

*"Νεώτερον Εγκυκλοπαιδικόν Λεξικόν Ηλίου" τομ. 12ος, σελ.912

Κατηγορία:Έλληνες μαθηματικοί
Κοινοβούλιο

Το **κοινοβούλιο** είναι νομοθετικό σώμα. Ο όρος σήμερα συνήθως αναφέρεται σε ένα δημοκρατικά εκλεγμένο σώμα. Το πολίτευμα στο οποίο την νομοθετική εξουσία διαθέτει ένα κοινοβούλιο ονομάζεται κοινοβουλευτική δημοκρατία. Ο όρος χρησιμοποιείται και για το κτίριο το οποίο στεγάζει τις εργασίες του κοινοβουλίου.

Ένα από τα παλαιότερα κοινοβούλια θεωρείται το Αλθίνγκι στην Ισλανδία, μαζί με το κοινοβούλιο της Σικελίας  και το Λέγκτινγκ στις Φερόες. Το Αλθίγκι άρχισε να λειτουργεί το 930 στο Θίνγκβελιρ. Το κοινοβούλιο της Σικελίας συνήλθε για πρώτη φορά το 1097 στη Ματσάρα ντελ Βάγιο, από τον Ρογήρο της Σικελίας. Το κοινοβούλιο της Σικελίας αποτελούταν από τρεις κλάδους: από τον φεουδαϊκό, τον εκκλησιαστικό και της δημόσιας περιουσίας. Το πρώτο νορμαδικό κοινοβούλιο είχε μόνο συμβουλευτικό ρόλο και αναγνώριση της κυριαρχίας, ιδιαίτερα σε φόρους, οικονομικά και πολέμους. Τα μέλη επιλέγονταν από τους πιο ισχυρούς ευγενείς.

Νομοθετικά σώματα τα οποία αποκαλούνται κοινοβούλιο λειτουργούν στο κοινοβουλευτικό σύστημα διακυβέρνησης στο οποίο η εκτελεστική εξουσία είναι υπόλογη στο κοινοβούλιο. Ένας πρωθυπουργός παραμένει στη θέση του εφόσον λαμβάνει την ψήφο εμπιστοσύνης του κοινοβουλίου. Τα κοινοβούλια συνήθως αποτελούνται από επιμέρους βουλές, είτε μια ή δύο, αν και υπάρχουν και πιο περίπλοκα μοντέλα. Σε αντίθεση με το κοινοβουλευτικό σύστημα διακυβέρνησης, υπάρχει το προεδρικό σύστημα.

## Παραπομπές



Κατηγορία:Δημοκρατία
Κροκοδειλόπολις

Η **Κροκοδειλόπολις** ή **Αρσινόη** ήταν αρχαία πόλη της Αιγύπτου στην θέση του σημερινού Φαγιούμ (αραβ. الفيوم, Fayum, Al Fayyum). Λεγόταν αλλιώς και **Πτολεμαΐς Ευεργετίς**. Η Κροκοδειλόπολη βρίσκεται 130 χιλιόμετρα νοτιοδυτικά της πρωτεύουσας του Καΐρου. Ήταν ένα από τα κορυφαία θρησκευτικά κέντρα της αρχαίας Αιγύπτου, όπου λατρευόταν ο θεός Σομπέκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αρχαίας Αιγύπτου
Γιάννης Καμίτσης

Ο **Γιάννης Καμίτσης** (γεν. 1967) είναι παλαίμαχος Έλληνας ποδοσφαιριστής. Ξεκίνησε ως επιθετικός αλλά στο τέλος της καριέρας του αγωνιζόταν στην άμυνα ως δεξί μπακ. Κατέκτησε το Κύπελλο Ελλάδος το 1998 με τον Πανιώνιο. 

## Βιογραφικό

Ο Γιάννης Καμίτσης γεννήθηκε στις 16 Φεβρουαρίου 1967. Ξεκίνησε την επαγγελματική του καριέρα ως επιθετικός στον Ηρόδοτο της Νέας Αλικαρνασσού Ηρακλείου Κρήτης, του οποίου υπήρξε πρώτος σκόρερ με 9 γκολ στη Γ΄ Εθνική τη σεζόν 1987-88, κατά την οποία η ομάδα του τερμάτισε 3η στο νότιο όμιλο χάνοντας την άνοδο λόγω χειρότερης διαφοράς τερμάτων από την ΕΑΡ με την οποία ισοβαθμούσε στη δεύτερη θέση. 

Το 1988 ήρθε στον Εθνικό Πειραιά, στην Α΄ Εθνική. Με την ιστορική ομάδα του Πειραιά αγωνίστηκε ως το 1996, αλλά δεν την πέτυχε στην καλύτερη περίοδό της. Στην πρώτη του χρονιά τερμάτισε στη 14η θέση και παρέμεινε στην κατηγορία έπειτα από αγώνες πλέι-οφ. Όμως, την επόμενη χρονιά τερμάτισε τελευταία και υποβιβάστηκε. Ανέβηκε αμέσως παίρνοντας το πρωτάθλημα της Β΄ Εθνικής αλλά το 1992 ο Εθνικός τερμάτισε πάλι τελευταίος και υποβιβάστηκε. Αυτή τη φορά παρέμεινε δύο σεζόν και κατάφερε να ανεβεί με δυσκολία τη σεζόν 1993-94 καταλαμβάνοντας την 3η θέση. 
Συνέχισε να αγωνίζεται ως επιθετικός και το 1994-95 αναδείχθηκε πρώτος σκόρερ της ομάδας του με 9 γκολ, βοηθώντας τον Εθνικό να παραμείνει στην κατηγορία. Όμως, το 1995-96 η ομάδα τερμάτισε για άλλη μια φορά στη 18η θέση και υποβιβάστηκε. 

Την επόμενη σεζόν μεταπήδησε στον Πανιώνιο, ο οποίος επίσης είχε υποβιβαστεί στη Β΄ Εθνική και πήρε μαζί του το πρωτάθλημα και την άνοδο στην Α΄ Εθνική. Μάλιστα, σκόραρε δυο γκολ κατά της παλιάς του ομάδας στο Στάδιο Καραϊσκάκη. Παράλληλα, καθιερώθηκε ως δεξιός αμυντικός. Το 1998 κατέκτησε το Κύπελλο Ελλάδος με την ομάδα της Νέας Σμύρνης. Ήταν από τους βασικούς συντελεστές της επιτυχίας αν και στον τελικό αποβλήθηκε με δύο κίτρινες κάρτες στο 58΄. Προηγουμένως, στο 53΄ με δική του σέντρα έβγαλε το Ναλιτζή σε πλεονεκτική θέση, από την οποία πέτυχε το μοναδικό γκολ του αγώνα, που έδωσε το κύπελλο στο Πανιώνιο. 

Το 1998-99 μετείχε στην μεγάλη πορεία του Πανιωνίου ως τα προημιτελικά του Κυπέλλου Κυπελλούχων, όπου αποκλείστηκε από τη Λάτσιο.

Όταν σταμάτησε να αγωνίζεται ασχολήθηκε με την ανίχνευση ταλέντων.

Συνολικά αγωνίστηκε σε 146 ματς Α΄ Εθνικής και σε περισσότερα από 100 στη Β΄ και στη Γ΄ εθνική.

## Καριέρα

## Τίτλοι - Διακρίσεις

* Κύπελλο Ελλάδος: 1998 (Πανιώνιος)
* Πρωταθλήματα Β΄ Εθνικής (2): 1991 (Εθνικός), 1997 (Πανιώνιος)
* Πρωταθλήματα Β΄ Εθνικής (άνοδος): 1994 (Εθνικός)

## Εξωτερικοί σύνδεσμοι

   
* http://www.rsssf.com/tablesg/grk89.html
* http://www.rsssf.com/tablesg/grk90.html
* http://www.rsssf.com/tablesg/grk92.html
* http://www.rsssf.com/tablesg/grk95.html
* http://www.rsssf.com/tablesg/grk96.html
* Συνέντευξη στα «Κυανέρυθρα Νέα»
* http://www.rsssf.com/tablesg/grk99.html
* http://www.rsssf.com/tablesg/grk2hist.html#93

## Αναφορές



Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
κ
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Αιθανοδιικό οξύ

Το **αιθανοδιικό οξύ** ή **οξαλικό οξύ** είναι μια χημική ένωση με χημικό τύπο C2H2O4 και σύντομο συντακτικό τύπο HOOCCOOH. Είναι ένα λευκό στερεό, σχετικά ισχυρό καρβονικό οξύ, αφού είναι περίπου 3.000 φορές ισχυρότερο από το αιθανικό οξύ. Το διανιόν του ονομάζεται «οξαλικό» ή «αιθανοδιικό» και συμπεριφέρεται ως συναρμοστής για μεταλλικά κατιόντα. Συνήθως το οξαλικό οξύ βρίσκεται στην ένυδρη μορφή του (HOOCCOOH·2H2O).

## Φυσική παρουσία

Το αιθανοδιικό οξύ έχει κύρια φυσική παρουσία με τη μορφή των οξαλικών ανιόντων του. Τα οξαλικά βρίσκονται (σχετικά) ευρύτατα στο φυτικό βασίλειο, αλλά όχι μόνο. Π.χ. περιέχονται σε υψηλές συγκεντρώσεις στο λίπος των κοτόπουλων, στην οξαλίδα (κοινώς οξαλίδα ή ξυνίδα ή ξυνίθρα), στη ρίζα και στα φύλλα του ραβεντιού και του φαγόπυρου.  Παράγεται βιοσυνθετικά μέσω της ατελούς οξείδωσης των σακχάρων.

Άλλα φαγώσιμα φυτικής προέλευσης περιέχουν (επίσης) σημαντικές συγκεντρώσεις οξαλικών. Σ'αυτά περιέχονται το μαύρο πιπέρι, ο μαϊντανός, οι σπόροι παπαρούνας, ο αμάραντος, το σπανάκι, τα σέσκουλα, τα τεύτλα, το κακάο, η σοκολάτα, οι περισσότεροι ξηροί καρποί, τα περισσότερα μούρα, τα φασόλια και τα φύλλα του τεϊόδενδρου, αν και το ίδιο το ρόφημα (τσάι) περιέχει πολύ μικρότερες συγκεντρώσεις από αυτά, εξαιτίας του σχετικά μικρής μάζας φύλλων του φυτού που βράζονται κατά την παρασκευή του.

## Αναφορές και παρατηρήσεις


## Πηγές
* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

## Εξωτερικοί σύνδεσμοι
* 

Κατηγορία:Καρβονικά οξέα
Νυμφαία Ροδόπης

Η **Νυμφαία** (τουρκικά: *Yanıköy* - Γιανίκιοϊ ) είναι ένα μειονοτικό πομακικό  χωριό 16 χιλιόμετρα βόρεια (οδικώς) από την Κομοτηνή. Μέχρι το 1992 η πρόσβαση στο χωριό γινόταν με ειδική άδεια της αστυνομίας για τους μη μόνιμους κατοίκους .

## Περιγραφή
Το χωριό ανήκει στα Πομακοχώρια της Θράκης. Το 1918 καταγράφεται ως πομακικό από τον Βούλγαρο ακαδημαϊκό Λιούμπομιρ Μίλετιτς, αποτελούμενο από 120 οικογένειες. Το πομακικό του όνομα είναι Γιάνοβο (χωριό του Γιάννη). Τα σπίτια του χωριού είναι εγκαταλειμμένα και παλιά. Η Νυμφαία είναι χτισμένη στη νότια έξοδο του φυσικού περάσματος της Ροδόπης που ενώνει την πεδιάδα της Κομοτηνής νότια, με την κοιλάδα του Άρδα και τη Φιλιππούπολη στο βορρά. Δυτικά του χωριού (1,5 χιλιόμετρο) υπάρχουν δύο παλιοί νερόμυλοι. Η Νυμφαία χωρίζεται σε τέσσερεις γειτονιές που οριοθετούνται από το ανάγλυφο και τις κλίσεις του εδάφους. Αυτές είναι ο Ορτά Μαχαλάς (μεσαία γειτονιά) στο κέντρο, ο Γιουκαρκί Μαχαλάς (πέρα γειτονιά) ανατολικά, ο Καρσί Μαχαλάς (απέναντι γειτονιά) στα νότια και ο Πρίνκα Μαχαλάς στα δυτικά. Στην πλατεία του χωριού βρίσκεται το χτιστό βάθρο του ιμάμη. Είναι μια μοναδική κατασκευή για το νομό Ροδόπης και χρησιμοποιείται για να υποκαταστήσει το μιναρέ. Δίπλα από το χωριό, περνάει ο νέος δρόμος που  συνδέει την Κομοτηνή με την πόλη Κάρτζαλι της Βουλγαρίας .

## Οχυρό Νυμφαίας

Το χωριό είναι διάσημο για το ομώνυμο οχυρό (βορειοδυτικά του χωριού) όπου 6-7 Απριλίου 1941 έγινε μάχη μεταξύ των δυνάμεων των Γερμανών και του Ελληνικού στρατού.. Στο Οχυρό Νυμφαίας υπάρχει στρατιωτικό μουσείο το οποίο λειτουργεί από το 2000 .

## Αναφορές
* Κώστας Κατσιμίγας, "Αναζητώντας την Αρχιτεκτονική φυσιογνωμία των αγροτικών οικισμών του Νομού Ροδόπης", Θρακική Επετηρίδα, Τόμος 5ος, Κομοτηνή 1984, Εκδ. ΜΟΚ, 247 – 286
* Γιάννης Κίζης, "Ελληνική Παραδοσιακή Αρχιτεκτονική", Ανατολική Μακεδονία – Θράκη, Αθήνα 1990, Εκδόσεις Μέλισσα.
* Νικόλαος Μουτσόπουλος, "Συμβολή στην τυπολογία και τη μορφολογία της Ελλαδικής κατοικίας", Θεσσαλονίκη 1977.
* Βάνα Τεντοκάλλη, "Η οργάνωση του χώρου της κατοικίας ως έκφραση της δομής της οικογένειας", Η περίπτωση της Οργάνης, Θεσσαλονίκη 1989.
*Πολύδωρος Παπαχριστοδούλου, "Οι Πομάκοι", 23ος Τόμος, Αρχείον του Θρακικού, Λαογραφικού και γλωσσικού θησαυρού, Αθήνα 1958.
 
## Εξωτερικοί σύνδεσμοι
* 

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Νυμφαια
Κρηστώνη Κιλκίς

Η **Κρηστώνη** ή η **Κρηστώνα** είναι χωριό του Νομού Κιλκίς σε υψόμετρο 210 μέτρα.

## Γεωγραφία – Ιστορία
Η Κρηστώνη βρίσκεται στο κέντρο του νομού ενώ απέχει 4 χλμ. νοτιοδυτικά από την πόλη του Κιλκίς και 48 χλμ. βόρεια  από τη Θεσσαλονίκη. Λόγω της κοντινής απόστασης, αλλά και της οικοδομικής ανάπτυξης η Κρηστώνη πλέον θεωρείται προάστιο του Κιλκίς, ενώ στον οικισμό βρίσκεται ο Σιδηροδρομικός Σταθμός της πόλης του Κιλκίς. Επίσης, υπάρχει πολεμικό κοιμητήριο της Κοινοπολιτείας (τάφοι Άγγλων αξιωματικών, υπαξιωματικών και στρατιωτών) από τον Α΄ Παγκόσμιο Πόλεμο. Στον οικισμό αυτό εγκαταστάθηκαν τη δεκαετία του 1990 πρόσφυγες Πόντιοι από τις περιοχές της πρώην Σοβιετικής Ένωσης.

## Ονομασία – Διοικητικά
Η παλιά ονομασία του χωριού ήταν *Σαρή Γκιόλ* (Κίτρινη Λίμνη) και με το όνομα αυτό αναφέρεται το 1919 ως έδρα της ομώνυμης κοινότητας. Το 1926 μετονομάζεται σε *Κρηστών* και το 1940 διορθώνεται σε Κρηστώνη. Σύμφωνα με το πρόγραμμα «Καλλικράτης» αποτελεί την Τοπική Κοινότητα Κρηστώνης που ανήκει στη Δημοτική Ενότητα Κιλκίς του Δήμου Κιλκίς και σύμφωνα με την απογραφή 2011 έχει πληθυσμό 988 κατοίκους και μέγεθος περίπου 100 εκτάρια.

## Αθλητισμός
Ο Ποδοσφαιρικός Αθλητικός Όμιλος Κρηστώνης ιδρύθηκε το 1933 και εκπροσωπεί την Κρηστώνη στο ποδόσφαιρο της Ε.Π.Σ. Κιλκίς.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Εδμόνδος της Σκωτίας

Ο **Εδμόνδος μακ Μάλκολμ** (1070 – μετά το 1097) ήταν δεύτερος γιος του βασιλιά της Σκωτίας Μάλκολμ Γ΄ και της δεύτερης συζύγου του, Αγίας Μαργαρίτας. Ίσως σε μερικούς καταλόγους να αναφέρεται και ως βασιλιάς της Σκωτίας, αλλά δεν είναι εξακριβωμένο. 

Με τον θάνατο του πατέρα του και του μεγαλύτερου αδελφού του Εδουάρδου σε μάχη (1093), ο αδελφός του πατέρα του, Ντόναλντ Γ΄ της Σκωτίας, σφετερίστηκε τον θρόνο. Ο Εδμόνδος μαζί με τους μικρότερους αδελφούς του, Έντγκαρ, Αλέξανδρο και Δαυίδ, κατέφυγαν στην Αγγλία στην αυλή του βασιλιά Γουλιέλμου Ρούφου και ενώθηκαν με τον αδερφό τους, Ντάνκαν Β΄. 

Την επόμενη χρονιά, ο Ντάνκαν, με την υποστήριξη του Γουλιέλμου Ρούφου, ανέτρεψε τον Ντόναλντ από τον θρόνο. Αλλά τότε σημειώθηκε επανάσταση στην Σκωτία, που είχε ως αποτέλεσμα την βίαιη αποχώρηση των Άγγλων και αμέσως μετά την δολοφονία του Ντάνκαν Β΄. Οι επαναστάτες ήταν υποκινούμενοι από τον Ντόναλντ και τον ίδιο τον Εδμόνδο, που εγκατέλειψε τα μικρότερα αδέλφια του και πήρε το μέρος του θείου του, ο οποίος ως άτεκνος του υποσχέθηκε την διαδοχή του στον θρόνο. 

Το 1097, με την υποστήριξη του θείου τους, Έντγκαρ Έθελινγκ, και τον βασιλιά της Αγγλίας ανέτρεψαν οριστικά τον σφετεριστή θείο τους από τον θρόνο, τον αιχμαλώτισαν, τον ακρωτηρίασαν και πέθανε δύο χρόνια αργότερα. Ο ίδιος ο Εδμόνδος δεν είχε καλύτερη τύχη: τον κούρεψαν και τον έκλεισαν σε μοναστήρι, όπου έζησε ολόκληρο το υπόλοιπο της ζωής του. Στον θρόνο της Σκωτίας ανήλθε ο επόμενος στην σειρά αδελφός του, Έντγκαρ, με διάδοχο τον Αλέξανδρο.

## Παραπομπές


Κατηγορία:Οίκος του Ντάνκελντ
Τζέιμς Ίρβινγκ Μανάττ

Ο **Τζέιμς Ίρβινγκ Μανάττ** (αγγλικά: *James Irving Manatt*, 1845-1915) ήταν Αμερικανός καθηγητής πανεπιστημίου, ελληνιστής φιλόλογος, διπλωμάτης και περιηγητής του 19ου αιώνα.

Συγκεκριμένα δίδασκε ως καθηγητής Ελληνικής φιλολογίας και ιστορίας. Μεταξύ 1ης Ιανουαρίου 1884 και 1ης Ιουλίου 1888 υπηρέτησε στο Πανεπιστήμιο της Νεμπράσκα ως πρύτανης (chancellor). Στη συνέχεια, μεταξύ 1889 - 1893 είχε γίνει πρόξενος των ΗΠΑ στην Αθήνα. Η αγάπη του όμως για την Ελλάδα και τον ελληνικό πολιτισμό τον παρακίνησε να επισκεφθεί ξανά τη Χώρα το 1899, το 1905 και το 1913. Κατά τις επισκέψεις του αυτές ταξίδεψε κυρίως στις Κυκλάδες, Άνδρο, Τήνο, Πάρο, Νάξο και Ίο απ΄ όπου και κατέγραψε τις εντυπώσεις του με πολύ γλαφυρό τρόπο στο βιβλίο που εξέδωσε αργότερα με τον τίτλο "Aegean Days" (= Αιγαιοπελαγίτικες μέρες ή Μέρες του Αιγαίου).

Οι «Μέρες του Αιγαίου» εκδόθηκαν στο Λονδίνο το 1913, και θεωρείται σήμερα μία από τις σημαντικότερες λαογραφικές πηγές των Κυκλάδων της περιόδου εκείνης.

Το 1893, εκλέχθηκε καθηγητής Ελληνικής φιλολογίας και ιστορίας στο Πανεπιστήμιο Μπράουν, θέση στην οποία έμεινε μέχρι τον αιφνίδιο θάνατό του στις 14 Φεβρουαρίου 1915 στο Πρόβιντενς (Ρόουντ Άιλαντ).

## Παραπομπές


## Εξωτερικοί σύνδεσμοι
*
*James Irving Manatt, An obituary for U.S. Consul James Irving Manatt, ANNALS OF IOWA, Vol. 12, No. 2 (1915)
*Aegean days by Manatt, J. Irving (James Irving), 1845-1915 (το βιβλίο του «Μέρες του Αιγαίου»)
*Online Books by J. Irving Manatt

Κατηγορία:Αμερικανοί διπλωμάτες
Κατηγορία:Αμερικανοί περιηγητές
Κατηγορία:Πολιτισμός των Κυκλάδων
Κατηγορία:Αμερικανοί πανεπιστημιακοί
Επιτροχοειδής

right|thumb|200px|Επιτροχοειδής για ''R'' = 3, ''r'' = 1 και ''h'' = 1/2
right|thumb|200px|Επιτροχοειδής για ''R'' = 3, ''r'' = 1 και ''h'' = 1 (επικυκλοειδής)

**Επιτροχοειδής** ονομάζεται η καμπύλη που διαγράφει οποιοδήποτε σταθερό σημείο (εντός ή στην περιφέρεια) κύκλου ο οποίος περιστρέφεται εφαπτόμενος εξωτερικά σε δεύτερο σταθερό κύκλο. 

Μπορεί να περιγραφεί με τις εξής παραμετρικές εξισώσεις:
: x = (R + r)\cos(t) - h\cos\left({R + r \over r}t \right),\,
: y = (R + r)\sin(t) - h\sin\left({R + r \over r}t\right)
όπου:
* R - η ακτίνα του σταθερού κύκλου
* r - η ακτίνα του περιστρεφόμενου κύκλου
* h - η απόσταση του σημείου από το κέντρο του κύκλου ακτίνας r

Αυτές οι καμπύλες μελετήθηκαν για πρώτη φορά από τον Dürer το 1525. Διάφορες επιτροχοειδείς καμπύλες εμφανίζονται στη συλλογή τεσσάρων βιβλίων που έγραψε με τίτλο: “Εισαγωγή στις μετρήσεις με χάρακα και διαβήτη”. Σε αυτά τα βιβλία ονόμαζε τις επιτροχοειδείς καμπύλες αραχνοειδείς, καθώς οι περισσότερες είχαν το σχήμα ιστού αράχνης. Αργότερα ακολούθησαν και άλλοι σπουδαίοι μαθηματικοί, όπως ο Leibniz και ο Newton το 1686, o L’Hospital το 1690, o Bernoulli το 1725 και ο Euler το 1745.
Παράδειγμα επιτροχοειδούς είναι το οβάλ σχήμα του εσωτερικού του κινητήρα Βάνκελ,  ένας τύπος κινητήρα εσωτερικής καύσης που εφευρέθηκε από τον Γερμανό μηχανολόγο Φέλιξ Βάνκελ στις αρχές της δεκαετίας του '50. Οι σπειρογράφοι που χρησιμοποιούνται για κατασκευή διαφόρων γεωμετρικών σχημάτων είναι ένα άλλο παράδειγμα επιτροχοειδών (και υποτροχοειδών) καμπυλών.

Όπως, αναφέρθηκε και στον ορισμό το σημείο μπορεί να είναι στην περιφέρεια του κύκλου, εντός αυτού ή εκτός αυτού:
	
* Αν βρίσκεται εντός του κύκλου, δηλαδή αν hr τότε ονομάζεται εκτενής επιτροχοειδής (prolate epitrochoid)

Τέλος, Ο κοχλίας του Πασκάλ είναι μία επιτροχοειδής καμπύλη όπου R=r=h

Κατηγορία:Καμπύλες
Απειλούμενα είδη

**Απειλούμενο είδος** ονομάζεται κάθε είδος ζωντανού οργανισμού το οποίο απειλείται με εξαφάνιση στο άμεσο μέλλον. Η διεθνής οργάνωση που δραστηριοποιείται για την προστασία των απειλούμενων ειδών είναι η Διεθνής Ένωση Προστασίας της Φύσης (IUCN), (World Conservation Union ή International Union for Conservation of Nature and Natural Resources) που ιδρύθηκε το 1948 στο Γκλαντ (Gland) της Ελβετίας.
Η IUCN χωρίζει τα απειλούμενα είδη σε τρεις κατηγορίες. Στα είδη που βρίσκονται σε κρίσιμη απειλή (critically endangered), στα είδη που είναι απλώς απειλούμενα (endangered) και τα είδη που είναι εκτεθειμένα (vulnerable).

## Προστασία απειλούμενων ειδών ανά περιοχή
Στην Ελλάδα για την προστασία των απειλούμενων ειδών δραστηριοποιείται η οργάνωση WWF Ελλάδας. Τα τελευταία χρόνια έχουν ενισχυθεί οι προσπάθειες για την προστασία των απειλούμενων ειδών με δραστηριοποίηση πολλών φορέων. Μεγαλύτερο βάρος έχει δοθεί στην προστασία κάποιων ιδιαίτερα σπάνιων ειδών ζώων, ορισμένα εκ των οποίων συναντώνται μόνο στην Ελλάδα και κινδυνεύουν άμεσα με εξαφάνιση. Μεγαλύτερη απειλή δέχεται η Μεσογειακή φώκια (*Monachus monachus*). Η συγκεκριμένη φώκια είναι το σπανιότερο είδος φώκιας και ένα από τα έξι περισσότερο απειλούμενα με εξαφάνιση θηλαστικά στον πλανήτη. Το μεγαλύτερο μέρος του πληθυσμού της Μεσογειακής φώκιας ζει στην Ελλάδα και συγκεκριμένα στις Σποράδες. Είδη που αντιμετωπίζουν τον κίνδυνο εξαφάνισης από την ελληνική φύση είναι η αρκούδα και ο λύκος. Για την προστασία των δύο ειδών δραστηριοποιείται η οργάνωση Αρκτούρος που εδρεύει στο Νυμφαίο Φλώρινας. Η οργάνωση προστατεύει δύο ακόμη είδη ζώων της ελληνικής υπαίθρου που απειλούνται με εξαφάνιση, την Βίδρα και το Αγριόγιδο. Ένα ακόμη θαλάσσιο είδος που κινδυνεύει με εξαφάνιση είναι οι θαλάσσιες χελώνες ''Caretta caretta''. Οι χελώνες αυτές αναπαράγονται κυρίως στις παραλίες του νότιου Ιονίου, στην περιοχή της Ζακύνθου. Για την προστασία της θαλάσσιας χελώνας δραστηριοποιείται ο Σύλλογος για την Προστασία της Θαλάσσιας Χελώνας «Αρχελών». Δύο ακόμη είδη που διαβιώνουν στην Ελλάδα και απειλούνται με εξαφάνιση είναι ο Αιγαιόγλαρος και η Οχιά της Μήλου. Ο Αιγαιόγλαρος είναι ένα παγκόσμια απειλούμενο είδος γλάρου και αποτελεί είδος κορυφαίου ευρωπαϊκού ενδιαφέροντος. Και γι' αυτά τα είδη δραστηριοποιούνται οικολογικές οργανώσεις. Επίσης, έπειτα από καταγραφές, έρευνες και μελέτες του Τμήματος Ωκεανογραφίας και Θαλασσίων Βιοεπιστημών της Σχολής Περιβάλλοντος του Πανεπιστημίου Αιγαίου, δραματική μείωση του πληθυσμού της Μεσογείου Θάλασσας έχουν υποστεί τα δίθυρα μαλάκια, πίννα (*Pinna nobilis*) και πετροσωλήνας (*Lithodomus lithofagus*).

## Δείτε επίσης

*Κόκκινος κατάλογος της IUCN
*Κόκκινο Βιβλίο των Απειλούμενων Σπονδυλόζωων της Ελλάδας

## Παραπομπές

## Άρθρα
*Καθημερινη «ΕΠΤΑ ΗΜΕΡΕΣ»: Απειλούμενα είδη στην Ελλάδα
*Παράσιτο-φονιάς εξαφανίζει τους πληθυσμούς οστρακοειδούς που αποτελεί έμβλημα της Μεσογείου

## Εξωτερικοί σύνδεσμοι
* Παγκόσμια Ένωση Προστασίας της Φύσης (IUCN)
*WWF Ελλάδα

Κατηγορία:Οικολογία
Κατηγορία:Παγκόσμια περιβαλλοντικά προβλήματα
Κατηγορία:Οικολογική αποκατάσταση
Κατηγορία:Διατήρηση του περιβάλλοντος
Φακός Ζουμ

thumb
Οι φακοί **ζουμ** (zoom) λέγονται αυτοί που έχουν μεταβλητές εστιακές αποστάσεις, που ως εκ τούτου προσφέρουν το αποτέλεσμα δύο ή περισσοτέρων φακών σε μία μονάδα, για παράδειγμα ένας φακός ζουμ 70 - 300 mm αντικαθιστά όλους τους ενδιάμεσους. Οι φακοί αυτοί επιτρέπουν στο φωτογράφο ή εικονολήπτη να αλλάζει την εστιακή απόσταση αναλόγως των περιστάσεων. Έτσι περιστρέφοντας το εξωτερικό δακτύλιο του φακού, ο φωτογράφος μπορεί να αλλάζει την εστιακή απόσταση από βραχεία σε μακρά. Η αλλαγή της εστιακής απόστασης στις σύγχρονες εξελιγμένες μηχανές γίνεται ηλεκτροκίνητα με ειδικό μονό ημι-περιστρεφόμενο, ή διπλό κομβίο που φέρεται συνηθέστερα στο άνω δεξιό μέρος της μηχανής με τις ενδείξεις **W** - **T**. Αυτό όμως μπορεί να γίνεται και αυτόματα με ειδικό εργοστασιακό πρόγραμμα (μενού) που μπορεί να είναι εφοδιασμένη η ψηφιακή φωτογραφική μηχανή. 

Με τη χρήση αυτού του φακού ένα αντικείμενο που βρίσκεται μακριά εστιάζεται σταδιακά και αυτός είναι ο λόγος για τον οποίο οι φακοί αυτοί είναι γνωστοί ως φακοί μεταβαλλόμενης εστιακής αποστάσεως. Αν και παρουσιάζουν από τα διαφράγματά τους μια κάποια καθυστέρηση εστίασης εντούτοις η ευελιξία τους, καθιστά αυτούς ιδιαίτερα δημοφιλείς. Η αξία των φακών αυτών είναι σαφώς μεγαλύτερη από τους κοινούς νορμάλ φακούς, όχι όμως με ιδιαίτερα μεγάλες διαφορές από τους ευρυγώνιους και τους απλούς τηλεφακούς.

## Πηγές
* Mark Sanders, "Τεχνολογία Επικοινωνιών", Εκδόσεις Ιδρύματος Ευγενίδου, Β' Έκδοση, Αθήνα 2006, σελ. 246.

## Εξωτερικοί σύνδεσμοι
* 

Κατηγορία:Φωτογραφική μηχανή
Μινιμαλιστική μουσική

Η **μινιμαλιστική μουσική ** εμφανίστηκε αρχικά στην Αμερική, ως ένα παρακλάδι της Πειραματικής Μουσικής, ή αλλιώς *Downtown*, όπως την αποκαλούσαν στη δεκαετία του 1960. Βασίζεται στη λεγόμενη διατονική αρμονία (αρμονία που χρησιμοποιεί μόνο σύμφωνες συγχορδίες), που χαρακτηρίζεται από στασιμότητα (δεν βασίζεται δηλαδή στον αρμονικό ρυθμό που προκύπτει από διαδοχές συγχορδιών), και που δίνει την εντύπωση ενός στατικού ισοκράτη, μιας έμμονης συνωδίας, η οποία δημιουργείται με την επανάληψη ή έστω με πολύ στοιχειώδη και σταδιακό μετασχηματισμό μουσικών φράσεων (phrases), μοτίβων (motifs), στολιδιών (figures) και κυττάρων (cells).
  
Ξεκινώντας τη δεκαετία του ’60 από καταφρονημένες αντεργκράουντ μουσικές σκηνές του
Σαν Φρανσίσκο, σε εναλλακτικούς χώρους, καθώς και σε πατάρια της Νέας Υόρκης, ο μινιμαλισμός κατέκτησε βαθμιαία μια τέτοια διάδοση, που τον ανέδειξε ως το πλέον δημοφιλές είδος πειραματικής μουσικής του 20ού αιώνα. Αν και στο μινιμαλιστικό ρεύμα είτε εξ αρχής, είτε αργότερα, εντάχθηκαν δεκάδες συνθέτες, ουσιαστικά μόνον τέσσερεις κατάφεραν να γίνουν δημοφιλείς στην Αμερική: ο Τέρυ Ράιλυ (Terry Riley), ο Στηβ Ράιχ (Steve Reich), ο Φίλιπ Γκλας και λιγότερο ο κατά τα άλλα δημιουργικότατος Λα Μόντε Γιανγκ (La Monte Young). Στην Ευρώπη επικεφαλής του ρεύματος τέθηκαν οι Λούις Αντρίσεν (Louis Andriessen), Karel Goeyvaerts, Μάικλ Νάυμαν (Michael Nyman), Γκάβιν Μπράιαρς (Gavin Bryars), Steve Martland, Χένρυκ Γκόρετσκι (Henryk Górecki), Άρβο Περτ και Τζων Τάβενερ. 

Ο όρος «μινιμαλιστική μουσική» (minimalist music) καθιερώθηκε από τον Μάικλ Νάυμαν (Michael Nyman). Προέρχεται από τον όρο μινιμαλισμός (*minimalism*), του οποίου οι ιδέες πρωτοεφαρμόστηκαν στον χώρο των εικαστικών τεχνών. Ειδικά στη μουσική, για το παρακλάδι εκείνο του μινιμαλισμού που εφαρμόζει αυστηρούς κανόνες μετασχηματισμού του συνθετικού υλικού, χρησιμοποιείται και ο όρος *procces music*. Παρόλα αυτά, ορισμένοι συνθέτες χρησιμοποιούν μεθόδους οργάνωσης που παράγουν απρόβλεπτα αποτελέσματα. Οι συνθέσεις αυτές ανήκουν στην κατηγορία της "μουσικής των αφηρημένων μετασχηματισμών" ή και της λεγόμενης "διαισθητικής μουσικής" (*intuitive music*).

## Σημειώσεις


Κατηγορία:Κλασική μουσική
Κατηγορία:Μινιμαλιστική μουσική
NGC 1316

Ο **[[Νέος Γενικός Κατάλογος|NGC]] 1316** (γνωστός και ως *Κάμινος Α*) είναι ένας γιγάντιος φακοειδής ραδιογαλαξίας σε απόσταση περίπου 60 εκατομμύριων ετών φωτός στον αστερισμό της Καμίνου. Ανήκει στο σμήνος της Καμίνου, αν και σε αντίθεση με τον Μεσιέ 87 βρίσκεται στην άκρη του σμήνους. Είναι η τέταρτη ισχυρότερη ραδιοπηγή στον ουρανό.

## Ιστορικό
Ο Κάμινος Α ανακαλύφθηκε το 1826 από τον Τζέιμς Ντάνλοπ (James Dunlop). Στο γαλαξία έχουν παρατηρηθεί δύο υπερκαινοφανείς αστέρες τύπου Ia, οι SN1980n και SN1981d.

## Δομή και σχηματισμός
Ο Φρανσουά Σβέιζερ (François Schweizer) μελέτησε εκτενώς τον NGC 1316 στα τέλη της δεκαετίας του 1970. Βρήκε ότι ο γαλαξίας φαίνεται να μοιάζει με ένα μικρό ελλειπτικό γαλαξία με κάποιες ασυνήθιστες λωρίδες σκόνη ενσωματωμένες σε ένα πολύ μεγαλύτερο φάκελο των άστρων. Ο εξωτερικός φάκελος περιείχε πολλές κυματισμούς, βρόχους, και τόξα. Επισήμανε επίσης την παρουσία του ενός συμπαγή δίσκου του αερίου κοντά στο κέντρο που μοίαχει να έχει κλίση σε σχέση με τα αστέρια και φάνηκε να περιστρέφεται πιο γρήγορα από τα αστέρια. Με βάση αυτά τα αποτελέσματα, ο Schweizwer πρότεινε ότι ο NGC 1316 αναπτύχθηκε μέσα από τη συγχώνευση αρκετών μικρότερων γαλαξιών. Αυτά τα γεγονότα συγχώνευσης μπορεί να έχουν τροφοδοτήσει τη κεντρική υπερμεγέθη μαύρη τρύπα με φυσικό αέριο, προκαλώντας τον γαλαξία να γίνει ένας ραδιογαλαξίας. Δηλώνσε επίσης ότι ο NGC 1316 είναι συγκρίσιμος με τους γιγάντιους ελλειπτικούς γαλαξίες βρίσκονται στα κέντρα των άλλων γαλαξιακών σμηνών. Χρησιμοποιώντας φασματοσκοπία στα φωτεινότερα σφαιρωτά σμήνη του, η συγχώνευση εκτιμάται ότι συνέβη περίπου 3 δις χρόνια πριν.

## Συνοδοί και περιβάλλων χώρος
Ο NGC 1316 βρίσκεται εντός του σμήνους της Καμίνου, ένα σμήνους γαλαξιών στον αστερισμό Κάμινου. Ωστόσο, σε αντίθεση με το Μεσιέ 87, ο οποίος είναι ένας παρόμοιος ελλειπτικός γαλαξίας που βρίσκεται στο κέντρο του σμήνους της Παρθένου, ο NGC 1316 βρίσκεται στην άκρη του σμήνους της Καμίνου.

Ο NGC 1316 φαίνεται να αλληλεπιδρά με το NGC 1317, ένα μικρό σπειροειδή γαλαξία προς τα βόρεια. Ωστόσο, ο μικρός σπειροειδής γαλαξίας δεν φαίνεται να είναι αρκετά μεγάλος για να προκαλέσει τις στρεβλώσεις που φαίνονται στη δομή αυτού του γαλαξία.

## Παραπομπές


## Αναφορές

## Εξωτερικοί σύνδεσμοι

* '''APOD''': After Galaxies Collide (2/22/1999)
*NRAO Image Gallery: Fornax A
*NGC 1316 at ESA/Hubble
* The Giant Radio Lobes of Fornax A

Κατηγορία:Φακοειδείς γαλαξίες
Κατηγορία:Ενεργοί γαλαξίες
1316
Κατηγορία:Κάμινος (αστερισμός)
Κατηγορία:Γαλαξίες Arp
12651
Κλαδοπλάτος

Στην  θεωρία γράφων, μια **κλαδοαποσύνθεση** (**branch decomposition**) ενός γραφήματος G=(V,E) είναι ένα ζεύγος  (T,\tau) όπου 
το T είναι ένα τριαδικό δέντρο (ένα δέντρο με όλες τις εσωτερικές κορυφές βαθμού 3) και το \tau είναι 
μια 1-1 και επί αντιστοιχία των φύλλων του T με τις ακμές του G. 

Για κάθε ακμή e του T, το γράφημα T/e αποτελείται από δύο δέντρα 
T_1 και T_2, τα φύλα των οποίων ορίζουν (μέσω της \tau)
μια διαμέριση (E_{1},E_{2}) του συνόλου των ακμών του G την οποία καλούμε **<math>e</math>-διαμέριση**.

## Πλάτη
Το πλάτος μιας e-διαμέρισης είναι το πλήθος των κορυφών του G  που  πρόσκεινται συγχρόνως 
σε τουλάχιστον μια ακμή του E_{1} και  σε τουλάχιστον μια ακμή του E_{2}.

Το πλάτος μιας  **κλαδοαποσύνθεσης** είναι το μέγιστο πλάτος μιας e-διαμέρισης'.

Το  **κλαδοπλάτος** του G είναι το ελάχιστο πλάτος μιας **κλαδοαποσύνθεσης** του G.

## Αναφορές

* .

Κατηγορία:Θεωρία γράφων
TYPO3

Το **TYPO3** είναι ένα σύστημα διαχείρισης περιεχομένου (ΣΔΠ) ανοικτού κώδικα βασισμένο σε PHP, για εταιρικούς σκοπούς στο διαδίκτυο ή σε τοπικά δίκτυα (intranets). Προσφέρει πλήρη ευελιξία και επεκτασιμότητα υιοθετώντας πολλά προχωρημένα χαρακτηριστικά. Είναι κατάλληλο για την ανάπτυξη μεγάλων δικτυακών ιστοσελίδων με υψηλή επισκεψιμότητα.

## Χαρακτηριστικά του TYPO3

### Παραμετροποίηση στις εκάστοτε ανάγκες
To TYPO3 επιτρέπει τη δημιουργία και διαχείριση νέων τύπου δεδομένων/οντοτήτων και μεταδεδομένων για τις οντότητες αυτές. Παρέχει επίσης τη δυνατότητα να δημιουργούνται εύκολα νέες εφαρμογές διαχείρισης αυτών των οντοτήτων.

### Εύκαμπτες Αναβαθμίσεις
Όλη η παραμετροποίηση του συστήματος που έχει γίνει είτε με τη μορφή δημιουργίας νέων οντοτήτων είτε με τη μορφή συγγραφής κώδικα που ακολουθεί τις παραδοχές του TYPO3 δεν χρειάζεται καμία τροποποίηση σε μελλοντική αναβάθμιση.

### Φιλικό προς τον τελικό χρήστη και τον προγραμματιστή
Το TYPO3 είναι φιλικό και προς τον τελικό χρήστη (που πιθανώς να μην έχει μεγάλη εξοικίωση με τους υπολογιστές) αλλά και στον προγραμματιστή και τον διαχειριστή που πρόκειται να εκτελούν καθημερινές εργασίες στο σύστημα. 
Το TYPO3 είναι πλήρως ευέλικτο και επιτρέπει την πλήρη παραμετροποίηση και «απομάκρυνση» των περιττών πληροφοριών από τον απλό χρήστη.

### Δυνατότητα κλιμάκωσης
Το TYPO3 μπορεί να διατηρεί σταθερούς χρόνους δημιουργίας των σελίδων ανεξάρτητα από την αύξηση των επισκέψεων και του φορτίου.
Έχει δοκιμαστεί σε δικτυακούς τόπους μεγάλης εμβέλειας και έχει αποδειχθεί αρκετά ισχυρό. Ταυτόχρονα έχει τη δυνατότητα σύνδεσης με οποιαδήποτε βάση δεδομένων (MySQL, mariaDB, Oracle, PostgreSQL).

### Ασφάλεια
Το TYPO3 πρέπει να χειρίζεται τα προνόμια αποτελεσματικά με χρήση ρόλων. Δίνεται δυνατότητα περιορισμού πρόσβασης στους χρήστες όχι μόνο σε συγκεκριμένους πίνακες, αλλά και σε συγκεκριμένα μόνο πεδία των πινάκων αυτών. Επίσης επιτρέπει διαχείριση δικαιωμάτων τροποποίησης εγγραφών της ΒΔ σε επίπεδο γραμμής (δηλαδή ένας συγκεκριμένος χρήστης μπορεί να τροποποιεί μόνο τις εγγραφές ενός πίνακα που πληρούν συγκεκριμένο κριτήριο)

## Παραπομπές


## Εξωτερικοί σύνδεσμοι

* typo3.org
* Ελληνική Κοινότητα TYPO3
* Κατάλογος ενεργών εγκαταστάσεων του TYPO3
* TYPO3 Neos 

Κατηγορία:Ελεύθερο λογισμικό
Κατηγορία:Συστήματα διαχείρισης περιεχομένου
Σύστημα διαχείρισης περιεχομένου

Τα **Συστήματα Διαχείρισης Περιεχομένου** (**ΣΔΠ**, **Content Management Systems**, **CMS**) είναι διαδικτυακές εφαρμογές που επιτρέπουν την online τροποποίηση του περιεχομένου ενός δικτυακού τόπου.

Οι διαχειριστές μέσω του διαδικτύου ενημερώνουν το περιεχόμενο στο ΣΔΠ, το οποίο είναι εγκατεστημένο σ' ένα διακομιστή. Οι αλλαγές αυτές γίνονται αυτόματα διαθέσιμες πάλι μέσω του διαδικτύου, σε όλους τους επισκέπτες και χρήστες του δικτυακού τόπου.

## Επιχειρησιακά συστήματα διαχείρισης περιεχομένου
Ένα επιχειρησιακό σύστημα διαχείρισης περιεχομένου (CMS - Enterprise Content Management System), ασχολείται με το περιεχόμενο, τα έγγραφα, τα στοιχεία και τα παραστατικά που σχετίζονται με τις οργανωτικές διαδικασίες μιας επιχείρησης. Ο σκοπός και το αποτέλεσμα είναι να διαχειρίζεται το περιεχόμενο και τις αδόμητες πληροφορίες του οργανισμού, με όλες τους τις ποικιλίες μορφής και τοποθεσίας.

## Συστήματα διαχείρισης περιεχομένου ιστού
Η διαχείριση περιεχομένου ιστοσελίδων (WCM) είναι ένα σύστημα CMS σχεδιασμένο για να απλοποιήσει τη δημοσίευση του δικτυακού περιεχομένου των web sites και των κινητών συσκευών, μεταξύ άλλων, επιτρέπει στους δημιουργούς περιεχομένου να υποβάλουν περιεχόμενο χωρίς να απαιτεί τεχνική γνώση HTML ή μεταφόρτωση των αρχείων.

Πολλά web-based συστήματα διαχείρισης περιεχομένου υφίστανται, τόσο Ανοιχτού Κώδικα όσο και με εμπορικά κατoχυρωμένα πνευματικά δικαιώματα. Ωστόσο, αυτός είναι ένας τομέας στον οποίο το OSS (Open Source Software) έχει αποκτήσει δεσπόζουσα θέση έναντι των ιδιοκτησιακής μορφής ομολόγων του.

## Σύστημα διαχείρισης περιεχομένου εξαρτημάτων λογισμικού (Component)
Χρησιμοποιώντας ένα στοιχείο του συστήματος διαχείρισης περιεχομένου, το περιεχόμενο αποθηκεύεται και αποτελεί αντικείμενο διαχείρισης σε επίπεδο Υποεγγράφου (ή εξαρτήματος), για μεγαλύτερη επαναχρησιμοποίηση του περιεχομένου)

## Δείτε επίσης
* Κατάλογος Συστημάτων Διαχείρισης Περιεχομένου
Ταγκό 2001

Το ***Ταγκό 2001*** είναι μια ταινία θρίλερ-ερωτική-εγκλήματος του 1973. Η σκηνοθεσία έγινε από τον Κώστα Καραγιάννη και το σενάριο γράφτηκε από τον Λάζαρο Μοντανάρη. Πρωταγωνιστεί ο Βαγγέλης Βουλγαρίδης. 

## Πλοκή

Ένα πλουσιόπαιδο, ο Ιωακείμ (Βαγγέλης Βουλγαρίδης), δεν μπορεί να αντιμετωπίσει την σεξουαλική του ανικανότητα. Είναι θαμώνας του κλαμπ Ταγκό και άνθρωπος που τον εκμεταλλεύονται εύκολα όλοι οι άλλοι. Το πρόβλημά του τον έχει οδηγήσει στο να αυτοικανοποιείται κινηματογραφώντας με την κάμερά του πίσω από ένα καθρέπτη της κρεβατοκάμαράς του διάφορες ερωτικές περιπτύξεις ζευγαριών. Αποφασίζει να δανείσει τα κλειδιά της βίλας του στη Ροζίτα (Ντόροθι Μουρ) μία λεσβία που καλεί και μία φίλη της επίσης λεσβία την Ιωάννα (Έρικα Ραφαέλ). Ο εραστής της τελευταίας και αρχηγός της παρέας ο Στάθης (Λάκης Κομνηνός), τις συλλαμβάνει επ' αυτοφώρω να κάνουν λεσβιακό έρωτα και ενώ καβγαδίζουν, σκοτώνει κατά λάθος τη Ροζίτα. Ο Ιωακείμ ωστόσο χωρίς να το θέλει κινηματογραφεί τη σκηνή πίσω από τον καθρέφτη όπου κρύβεται και τα πράγματα θα πάρουν μια απροσδόκητη, περίεργη και νοσηρή τροπή.

## Διανομή

* Λάκης Κομνηνός - Στάθης**'
* [[Βαγγέλης Βουλγαρίδης]] - Ιωακείμ**'
* Ντόροθι Μουρ - Ροζίτα**'
* Έρικα Ραφαέλ - Ιωάννα**'
* Γιώργος Μοσχίδης - πάτερας Ιωακείμ
* Δημήτρης Μπισλάνης - Φερνάντο
* Τζένιφερ Γουάιν - φιλενάδα Στάθη

## Παραγωγή
Πρόκειται για την τελευταία κινηματογραφική εμφάνιση του Βαγγέλη Βουλγαρίδη.  Η ταινία κόπηκε λόγω της ιδιαίτερης τολμηρότητάς της για την εποχή από την προκριματική επιτροπή του Φεστιβάλ Κινηματογράφου Θεσσαλονίκης το 1973.

Η μουσική είναι του Γιάννη Σπανού και τραγουδάει ο Δάκης.

## Παραπομπές

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1973
Κατηγορία:Ελληνόφωνες ταινίες
Κατηγορία:Ελληνικές θρίλερ ταινίες
Κατηγορία:Ελληνικές ερωτικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες με μουσική σύνθεση Γιάννη Σπανού
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες παραγωγής Καραγιάννης - Καρατζόπουλος
Παναγιώτης Πάνου

Ο **Παναγιώτης Πάνου** (αλβανικά: Panajot Pano, 7 Μαρτίου 1939 - 19 Ιανουαρίου 2010) Θεωρείται ο μεγαλύτερος ποδοσφαιριστής της Αλβανίας όλων των εποχών. Αναδείχθηκε πολλές φορές πρωταθλητής σε εθνικό επίπεδο ενώ αγωνίστηκε και με την εθνική ομάδα της Αλβανίας. Αποκλήθηκε και «Πελέ της Αλβανίας».

## Καριέρα
Γεννήθηκε στο Δυρράχιο, με ελληνική καταγωγή από το Ελευθεροχώρι, Δέλβινου, της Βορείου Ηπείρου. Ξεκίνησε την καριέρα του ως τερματοφύλακας στις ακαδημίες νέων της ομάδας SK Τίρανα, ωστόσο διακρίθηκε στη θέση του μπροστινού κεντρώου στην Παρτιζάνι Τιράνων. Κατά τη διάρκεια της 18ετούς καριέρας του έπαιξε σε 24 αγώνες με την εθνική Αλβανίας και τιμήθηκε με το βραβείο του Ιωβηλαίου της UEFA.

Με την Παρτιζάνι κατέκτησε τέσσερα αλβανικά πρωταθλήματα , πέντε Κύπελλα Αλβανίας και το 1970 το Βαλκανικό Κύπελλο. Σε διεθνές επίπεδο, έπαιξε 25 φορές με την εθνική της Αλβανίας και πέτυχε 3 τέρματα.

Το Νοέμβριο του 2003 επιλέχθηκε ως χρυσός παίκτης του Ιωβηλαίου της UEFA από την ποδοσφαιρική ένωση της Αλβανίας. Η τελευταία τον ανακήρυξε ως τον καλύτερο παίκτη των τελευταίων 50 ετών. Το 2005, κατατάχτηκε στην κορυφή λίστας της FIFA, που περιελάμβανε 100 ποδοσφαιριστές, έναν από κάθε χώρα.

Στις 6 Μαρτίου του 2009 ο Πάνου τιμήθηκε από τον Αλβανό Πρόεδρο Μπαμίρ Τόπι με τον ανώτατο τίτλο του κράτους, το παράσημο της Τιμής του Έθνους. Ήταν η πρώτη φορά στην ιστορία που ένας ποδοσφαιριστής βραβευόταν με το εν λόγω παράσημο.

Πέθανε στο Τζάκσονβιλ της Φλόριντα των ΗΠΑ έπειτα από καρδιακή προσβολή στις 19 Ιανουαρίου του 2010. Στην Αλβανία κηρύχθηκε εθνικό πένθος για την απώλεια του Πάνου.
Ο γιος του, Λεωνίδας, έπαιξε ποδόσφαιρο στην Ξάνθη και στον ΠΑΣ Γιάννενα, ομάδες του ελληνικού πρωταθλήματος (Σούπερ Λίγκα).

## Τέρματα στα αλβανικά πρωταθλήματα

## Παραπομπές


## Εξωτερικοί σύνδεσμοι

* άρθρο στο UEFA.com για τον χρυσό παίκτη της Αλβανίας
* Ndahet nga jeta Panajot Pano (στα αλβανικά)

Κατηγορία:Ποδοσφαιριστές Εθνικής Αλβανίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΚΦ Τίρανα
Κατηγορία:Ποδοσφαιριστές Παρτιζάνι Τιράνων
Κατηγορία:Αλβανοί ποδοσφαιριστές
Κατηγορία:Βορειοηπειρώτες
Κατηγορία:Έλληνες ομογενείς ποδοσφαιριστές
Κατηγορία:Χρυσοί Παίκτες ΟΥΕΦΑ
Λιάκος Χριστογιαννόπουλος

Ο **Λιάκος Χριστογιαννόπουλος** (Αθήνα, 1911 - 16 Ιουνίου 1984) ήταν Έλληνας ηθοποιός.

## Βιογραφία
Πραγματοποίησε την πρώτη του εμφάνιση στο Ωδείο Ηρώδου του Αττικού, το 1929, στο έργο *[[Ηλέκτρα (Ευριπίδη)|Ηλέκτρα]]*. Συνεργάστηκε με τους θιάσους Κυβέλης, Κατερίνας Ανδρεάδη, Μαρίκας Κοτοπούλη και Βασίλη Αργυρόπουλου. Έλαβε μέρος σε πολλές δραματικές κινηματογραφικές ταινίες, όπως *Ο δωσίλογος* (1970) και *Γοργοπόταμος* (1968). Στην τηλεόραση πρωταγωνίστησε στην τηλεοπτική σειρά του 1978 *Ναυτικές ιστορίες*.

Τάφηκε στο Α' Νεκροταφείο Αθηνών.

## Φιλμογραφία
### Κινηματογράφος

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com

## Εξωτερικοί σύνδεσμοι
* Φιλμογραφία του ηθοποιού στο IMDB.

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Λίμνη Μανάγουα

Η **Λίμνη Μανάγουα** (ισπ.  προφορά ΔΦΑ: [maˈnaɣwa]), ή **Λίμνη Σολοτλάν** (*Xolotlán*) και ισπανικά *Λάγο ντε Μανάγουα*, είναι η δεύτερη σε έκταση λίμνη της Νικαράγουας. Βρίσκεται μεταξύ της ορεινής και της παραλιακής νοτιοδυτικής Νικαράγουας, σε υψόμετρο 55 μ. Έχει σχήμα αντίστροφο του λατινικού γράμματος S, το μέγιστο μήκος της φθάνει τα 65 χλμ (40 μίλια) και το μέγιστο πλάτος της τα 25 χλμ (15 μίλια) μετρούμενα επί των κεντρικών αξόνων καταλαμβάνοντας συνολική έκταση 1042 τ.χλμ., (410 τ.μίλια), η οποία όμως μεταβάλλεται ανάλογα των βροχοπτώσεων. 

Η λίμνη Μανάγουα συνδέεται δια του βαθμιδωτού πλωτού ποταμού Τιπιτάπα με την λίμνη Νικαράγουα ή λίμνη Κοσιμπόλκα. Κυριότερη παρόχθια πόλη της λίμνης είναι η Μανάγουα, πρωτεύουσα της Χώρας, που βρίσκεται στη νοτιοδυτική της όχθη. Οι κάτοικοι των παραλίων της ασχολούνται με την αλιεία αν και παρουσιάζει μεγάλη ρύπανση λόγω των αποβλήτων που καταλήγουν σ΄ αυτή. Κατά τακτικά διαστήματα γίνονται εκβαθύνσεις με βυθοκόρους από ιζήματα που συγκεντρώνονται σ΄ αυτή. Κατά την τουριστική περίοδο οργανώνονται περιορισμένες τουριστικές περιηγήσεις με μικρά σκάφη.

Σημειώνεται ότι το 1876 και το 1885 συνέβησαν μεγάλες πλημμύρες από τις οποίες υπέστησαν μεγάλες καταστροφές όλοι οι παρόχθιοι οικισμοί, όπως και η πόλη Μανάγουα. Το 1998 κατά το πέρασμα του τυφώνα Μιτς  η στάθμη  της λίμνης ανήλθε τα 3 μέτρα δημιουργώντας  τεράστιες επίσης καταστροφές.

## Φωτογραφίες

Image:LakeManagua_Tipitapa1.jpg|από Τιπιτάπα, circa 2003
File:Momotombo.jpg|Ηφαίστειο Μομοτόμπο
Image:Lake Managua from space.jpg|Λίμνη Μανάγουα από το διάστημα


## Δείτε επίσης

* Λίμνη Νικαράγουα
* Αρχιπέλαγος Σολεντινάμε

## Πηγές
* "Νεώτερον Εγκυκλοπαιδικόν Λεξικόν Ηλίου" τομ., σελ.912.

Μανάγουα
835 Ολίβια

Ο Αστεροειδής **835 Ολίβια** ανακαλύφθηκε στις 23 Σεπτεμβρίου 1916 στο αστεροσκοπείο της Χαϊδελβέργης από τον Μαξ Βολφ. Ο αρχικός προσδιορισμός του ήταν **1916 ΑΕ**. Για να κάνει μια πλήρη περιφορά γύρω από τον Ήλιο χρειάζεται 5,777 έτη. Η απόσταση του από τον Ήλιο είναι μεταξύ 2,8178 ως 3,5868 ΑU (αστρονομικές μονάδες). Έχει απόλυτο μέγεθος 11,402, πράγμα που σημαίνει πως η διάμετρός της είναι 35,66 χλμ. Ο φασματικός τύπος της είναι άγνωστος.

## Παραπομπές


## Αναφορές
* Discovery Circumstances: Numbered Minor Planets
* IOTA/IOTA-ES occultation update for (835) Olivia (Δεκ. 2009)
* JPL Small Body Database

Ολιβια
Μαντάμ Σουσού (αποσαφήνιση)

Η Μαντάμ Σουσού είναι χαρακτήρας από βιβλίο του Δημήτρη Ψαθά. 

Μπορεί να αναφέρεται επίσης στα:

*Μαντάμ Σουσού (μυθιστόρημα), το μυθιστόρημα του Δημήτρη Ψαθά από το οποίο εμφανίστηκε
*Μαντάμ Σουσού (ταινία)
*Μαντάμ Σουσού (τηλεοπτική σειρά 1973)
*Μαντάμ Σουσού (τηλεοπτική σειρά 1986)
*Μαντάμ Σουσού (θεατρικό έργο)
Ρέι Άλεν

Ο **Ουόλτερ Ρέι Άλεν** (αγγλ.:*Walter Ray Allen, Jr.*, γεννήθηκε 20 Ιουλίου 1975) είναι πρώην επαγγελματίας Αμερικανός καλαθοσφαιριστής του ΝΒΑ που αγωνιζόταν στη θέση του σούτινγκ γκαρντ. Αγωνίστηκε για 19 χρόνια στο κορυφαίο πρωτάθλημα του κόσμου, το NBA.

## Καριέρα
Ο Άλεν υπήρξε αθλητής στο κολεγιακό πρωτάθλημα με την ομάδα του Πανεπιστημίου του Κονέκτικατ και επιλέχθηκε πέμπτος στο ντραφτ του 1996 από την ομάδα των Μινεσότα Τίμπεργουλβς. Έχει επίσης παίξει για τους Μιλγουόκι Μπακς (1996-2009) και τους Σιάτλ Σούπερσονικς (2003-2007), Μπόστον Σέλτικς (2007-2012) και Μαϊάμι Χιτ (2012-2014). Συνολικά μέτρησε 1.300 παιχνίδια στο ΝΒΑ με 18,9 πόντους κατά μ.ο., 4,1 ριμπάουντ και 3,4 ασίστ, ενώ στην καριέρα του επιχείρησε 18.955 σουτ, εκ των οποίων 7.429 τρίποντα. Θεωρείται ως ένας από τους καλύτερους σουτέρ και σούτινγκ γκαρντ στην ιστορία του NBA. Επιπλέον είναι ο δεύτερος παίκτης στην ιστορία του ΝΒΑ στα εύστοχα τρίποντα (2.973).

Την 1η Νοεμβρίου 2016 ο Ρέι Άλεν με μια επιστολή προς τον δεκατριάχρονο εαυτό του, ανακοίνωσε την αποχώρησή του από την ενεργό δράση.

Στους Ολυμπιακούς Αγώνες του 2000, κατέκτησε χρυσό μετάλλιο με την Εθνική ομάδα των Η.Π.Α..

## Τίτλοι και διακρίσεις

Ο Ρέι Άλεν έχει τίτλους και αρκετές διακρίσεις στην καριέρα του:
* Δυο φορές κέρδισε το πρωτάθλημα το ΝΒΑ το 2008 με τους Σέλτικς και το 2013 με τους Μαϊάμι Χιτ. 
* Συμμετείχε σε 10 NBA All-Star Game (2000–02, 2004–09, 2011)
* Αναδείχθηκε μία φορά μέλος της δεύτερης καλύτερης πεντάδας στο ΝΒΑ (2005) και μια φορά της τρίτης καλύτερης πεντάδας (2001). 
* Επίσης ήταν μέλος της δεύτερης καλύτερης πεντάδας ρούκι του ΝΒΑ το 1997. 
* Κέρδισε τον διαγωνισμό τριπόντων του All Star Game το 2001.
* Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Παραπομπές


## Εξωτερικοί σύνδεσμοι
 
* Αναλυτικά στατιστικά στοιχεία 
* Ray Allen 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μιλγουόκι Μπακς
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μαϊάμι Χιτ
Κατηγορία:Αμερικανοί Ολυμπιονίκες
Κατηγορία:Καλαθοσφαιριστές του NBA
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές στους Θερινούς Ολυμπιακούς Αγώνες 2000
Κατηγορία:Ολυμπιονίκες της καλαθοσφαίρισης
Κατηγορία:Εισαχθέντες στο Naismith Memorial Basketball Hall of Fame
Β΄ Εθνική ποδοσφαίρου ανδρών 2009-10

Το πρωτάθλημα της **Β΄ Εθνικής κατηγορίας ποδοσφαίρου Ελλάδας** για την αγωνιστική περίοδο **2009–2010** διεξήχθη με την συμμετοχή 18 ομάδων. Ο πρώτος αγώνας της περιόδου έγινε στις 11 Σεπτεμβρίου 2009 στο Βόλο με αντιπάλους τον Ολυμπιακό Βόλου και την Κέρκυρα, τις δύο δηλαδή ομάδες που συμπτωματικά μετά τη λήξη της περιόδου κατέκτησαν τις 2 πρώτες θέσεις της βαθμολογίας και την απ' ευθείας άνοδό τους στη Super League. Την οργάνωση του πρωταθλήματος είχε αναλάβει η Ένωση Επαγγελματικού Ποδοσφαίρου Β΄ και Γ΄ κατηγορίας.

## Ομάδες που συμμετείχαν

Έξι από τις δέκα οκτώ ομάδες προέρχονταν από την Αττική (Α.Ο.Η. Αιγάλεω, Εθνικός Αστέρας, Εθνικός Πειραιώς, Ηλιούπολη, Θρασύβουλος, Ιωνικός Νίκαιας), τέσσερις από την Μακεδονία (Αγροτικός Αστέρας, Δόξα Δράμας, Πανσερραϊκός, Πιερικός), δύο από την Θεσσαλία (Αναγέννηση Καρδίτσας, Ολυμπιακός Βόλου), δύο από τα νησιά του Αιγαίου και συγκεκριμένα από την πόλη της Ρόδου (Διαγόρας, Α.Σ. Ρόδος), μία ομάδα από την Κρήτη (ΟΦΗ), μία από την Πελοπόννησο (Καλαμάτα), μία από την Στερεά Ελλάδα (Παναιτωλικός) και μία από τα νησιά του Ιονίου (Κέρκυρα).

Η ομάδα του Αιγάλεω αντικατέστησε αυτήν του Ηλυσιακού καθώς προήλθε συγχώνευση των δύο συλλόγων και επικράτηση της ονομασίας του πρώτου, ενώ ο Α.Σ. Ρόδος αντικατέστησε ως πρώτη επιλαχούσα την ομάδα του Απόλλωνα Καλαμαριάς, ο οποίος λόγω χρεών βρέθηκε στη Δ' εθνική.

Μετά τη λήξη της κανονικής περιόδου, διεξήχθη διαδικασία play off, κατά τα πρότυπα της Super League, όπου αγωνίστηκαν για μία θέση προβιβασμού οι ομάδες που κατατάχθηκαν στις θέσεις 3 έως 6 στην κανονική περίοδο, τη στιγμή που οι 2 πρώτες ομάδες κέρδισαν την απ' ευθείας άνοδο. Εκεί, ο Πανσερραϊκός επικράτησε των αντιπάλων του και επανήλθε μετά από απουσία ενός χρόνου στη μεγάλη κατηγορία.

Παράλληλα διεξήχθησαν και αγώνες play out, όπου και αγωνίστηκαν με σκοπό την αποφυγή του υποβιβασμού οι ομάδες που κατατάχθηκαν στις θέσεις 13 έως 16 στην κανονική περίοδο, ενώ οι 2 τελευταίες ομάδες υποβιβάστηκαν απ' ευθείας στη Γ' εθνική. Δεν τα κατάφερε στη διαδικασία αυτή να κρατηθεί στην κατηγορία, ο Α.Σ. Ρόδος.

## Βαθμολογία κανονικής περιόδου

### Πρώτος σκόρερ
***20 γκολ**: Ηλίας Σολάκης (Διαγόρας/Ολυμπιακός Β.).

## Play οff
Οι ομάδες ξεκίνησαν με τους εξής βαθμούς:

Την άνοδο στην Α΄ Εθνική εξασφάλισε ο Πανσερραϊκός.

## Play οut
Οι ομάδες ξεκίνησαν με τους εξής βαθμούς:

Η ομάδα που υποβιβάστηκε ήταν η Ρόδος.

## Δείτε επίσης
*Α΄ Εθνική 2009–10
*Γ΄ Εθνική 2009–10
*Δ΄ Εθνική 2009–10

## Παραπομπές


## Εξωτερικοί σύνδεσμοι

*Ένωση Έπαγγελματικού Ποδοσφαίρου Β΄και Γ΄κατηγορίας

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2009-2010
Ζεμενό Αράχοβας Βοιωτίας

Το **Ζεμενό Αράχοβας** είναι μικρός οικισμός της Περιφερειακής Ενότητας Βοιωτίας, χτισμένος πλευρικά του δρόμου που συνδέει την Λιβαδειά με την Αράχωβα. Βρίσκεται πάνω στο στενό πέρασμα που συνδέει τη Βοιωτία με τους Δελφούς και τη Φωκίδα, από το οποίο διερχόταν στην αρχαιότητα η Σχιστή οδός. Στο παρελθόν υπήρχαν στην περιοχή μόνο κάποιες ταβέρνες, αλλά τις τελευταίες δεκαετίες, επωφελούμενη από την ανάπτυξη της γειτονικής Αράχωβας, από την οποία απέχει επτά χιλιόμετρα, έχει αποκτήσει αρκετές εξοχικές κατοικίες. Ο οικισμός βρίσκεται σε υψόμετρο 800 μέτρων και ο πληθυσμός του, σύμφωνα με την Απογραφή του 2011, είναι 32 κάτοικοι.

## Ιστορικά στοιχεία
right|thumb|Το μνημείο Ιωάννη Μέγα στο Ζεμενό.
Ο οικισμός αναγνωρίστηκε επίσημα το 1981 και από τότε ο πληθυσμός του παρουσιάζει αύξηση.

Πορεία του πληθυσμού

Στην περιοχή του Ζεμενού πραγματοποιήθηκε το 1856 μάχη ανάμεσα σε δυνάμεις της χωροφυλακής και στη συμμορία του περιβόητου λήσταρχου, Χρήστου Νταβέλη. Στη μάχη εξολοθρεύθηκε ολόκληρη σχεδόν η συμμορία του Νταβέλη, ενώ σκοτώθηκε και ο αρχηγός της χωροφυλακής Ιωάννης Μέγας.

## Παραπομπές


Κατηγορία:Χωριά της περιφερειακής ενότητας Βοιωτίας
Καλύβια Λιβαδίου Αραχώβης

Τα **Καλύβια Λιβαδιού Αραχώβης** είναι το πιο ορεινό χωριό του νομού Βοιωτίας. Πρόκειται για παλιό κτηνοτροφικό χωριό, χτισμένο σε ένα οροπέδιο του Παρνασσού σε υψόμετρο 1.100 μέτρων. Στο παρελθόν υπήρχαν σε αυτό μόνο θερινές κατοικίες κτηνοτρόφων από τη γειτονική Αράχωβα. Από την δεκαετία του '80 όμως, λόγω της μεγάλης τουριστικής ανάπτυξης της περιοχής του Παρνασσού, σημειώθηκε οικοδομική έκρηξη που συνεχίστηκε και τις επόμενες δεκαετίες. Σήμερα ο οικισμός έχει πολυάριθμες πολυτελείς χειμερινές κατοικίες, ταβέρνες, καφετέριες, καταστήματα με είδη χειμερινών σπορ κλπ.

Τα Καλύβια Λιβαδιού αναγνωρίστηκαν ως οικισμός το 1961. Ο πληθυσμός τους, σύμφωνα με την Απογραφή του 2011 ανέρχεται σε 81 κατοίκους. Πολύ κοντά στον οικισμό βρίσκονται τα χιονοδρομικά κέντρα του Παρνασσού. Στην δυτική πλαγιά πάνω από το οροπέδιο που είναι χτισμένος ο οικισμός βρίσκεται το σπήλαιο Κωρύκειο άνδρο.

Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Βοιωτίας
Θίσβη

Με το όνομα **Θίσβη** αναφέρονται:
*Θίσβη Βοιωτίας: Οικισμός στην θέση της ομώνυμης αρχαίας πόλης
*Θίσβη (μυθολογία): Νύμφη της ελληνικής μυθολογίας
*88 Θίσβη: Αστεροειδής

Επίσης
*Δήμος Θίσβης: Δήμος του νομού Βοιωτίας